
Integrarea socio-profesională a copiilor cu dizabilităţi este o temă de mare actualitate, foarte sensibilă peste tot în lume. Ea generează mereu dezbateri cu privire la soluţii, eficienţă economică şi eficiență socială de aplicare, peste tot în lume.
Copiii cu deficiențe au aceleași trebuințe de creștere și dezvoltare, la fel ca și ceilalți copii, de aceea fiecare copil este unic în felul său și prezintă trasături individuale și de relație cu mediul, trasături care necesită o evaluare și o abordare personalizată specifică și individualizată. Acești copii sunt însă diferiți din punct de vedere al temperamentului, motivațiilor, capacităților, chiar dacă prezintă același tip de deficiență.
Activitatea de kinetoterapie - Terapia prin mişcare – aplicată ca terapie de recuperare, în școlile destinate copiilor cu dizabilități urmărește recuperarea fizică a elevilor cu deficiențe și este constituită dintr-un program complex, în cadrul căruia importanță are educarea-reeducarea tulburărilor psihomotrice, având legături cu toate celelalte domenii implicate. 
Categoria largă a deficienţelor fizice include o gamă foarte diversă de afecţiuni morfo-funcţionale, astfel este importantă cunoaşterea acestor afecţiuni atât de psihologul școlii, de kinetoterapeut cât şi de maistru instructor. Pe baza unui diagnostic real se realizează un program de intervenţie individualizat adaptat la posibilităţile elevului, creându-se condiţii care să permită participarea neîngrădită la activităţile zilnice, în scopul integrării eficiente în şcoală şi societate.
Proiectarea demersului didactic și realizarea programului de recuperare kinetică, respectând programa școlară de kinetoterapie, a reprezentat un obiectiv privind orientarea elevului spre o meserie din cadrul şcolii.
Conceperea și realizarea programe de intervenție individualizate, dar și programe de reeducare neuromotorie (în funcție de diagnostic, vârstă și posibilități de înțelegere și răspuns/ reacție), a evidenţiat metodele şi mijloacele utilizate de diagnoza kinetoterapeutică şi psihologică prin observarea comportamentului elevului. În urma evaluărilor efectuate şi a consultării cadrelor didactice, a rezultatelor obţinute de elev în urma testelor, acesta a fost orientat spre cea mai potrivită meserie, aceea de prelucrare a lemnului, pentru că această meserie utilizează tehnici de bază, elevul având la dispoziţie toate instrumentele necesare reducerii manifestărilor date de diagnostic. Planul general de activităţi şi programul de intervenţie propus pentru  ameliorarea tulburărilor psiho-motricităţii s-a realizat integral în şedinţe de recuperare vizând atingerea obiectivelor propuse prin intermediul kinetoterapiei. Succint este prezentat un plan de intervenție personalizat pentru disciplina kinetoterapie, din școala noastră, în care este prezentat elevul, principalele obiective şi activităţile terapeutice.
PROGRAM DE INTERVENŢIE PERSONALIZAT
NUME ȘI PRENUME ELEV:  V. G.
CLASA: a-IX-a C : Tâmplar Universal
ANUL ŞCOLAR: 2023-2024
DIAGNOSTIC:

PSIHOLOGIC:DIZABILITATE MENTALĂ UŞOARĂ, PERTURBARE A ACTIVITĂŢII COGNITIVE, AFECTIVE / QI - 67

EDUCAŢIONAL: DIFICULTĂŢI de ÎNVĂŢARE
            MEDICAL :  Semipareză membru inferior și superior drept
 ECHIPA DE INTERVENŢIE:  PSIHOLOG/ PROFESOR KT/MAISTRU INSTRUCTOR
OBIECTIVE CADRU:
· Reeducare neuro-motorie pentru corectarea deficienței fizice existentă la nivelul membrului superior și inferior 
· Formarea și dezvoltarea componentelor psihomotricității și a formelor de prehensiune
· Dezvoltarea motricității generale în context social – integrator.  
SCOPUL (COMPORTAMENTUL ŢINTĂ/REZULTATUL AŞTEPTAT)
Valorificarea potențialului de învățare, prin reducerea dificultăților de adaptare și dezvoltare.
Formarea unor deprinderi de muncă adaptată și a calităților motrice de bază.
Dezvoltarea proceselor psihice și fizice.
OBIECTIVE PE TERMEN MEDIU:
Dezvoltarea motricității generale și a deprinderilor motrice de bază 
Stimularea atenției.
OBIECTIVE OPERAȚIONALE:
Să-și corecteze voluntar schemele de mișcare defectuoase
Să participe activ și conștient la executarea mișcărilor
Să-și formeze deprinderea de a lucra independent
Formarea reflexului de atitudine corectă a corpului în activitățile statice și dinamice
· DURATA PROGRAMULUI: anul şcolar 2023-2024
· DOMENIUL DE INTERVENŢIE: Kinetoterapie și motricitate specială
· DATA ELABORĂRII  PIP: octombrie  2023
· DATA REVIZUIRII  PIP:  iunie 2024
 Evaluare inițială 11.09.2018 - 29.09.2023
 Evaluare finală    27.05.2024 - 12.06.2024
	Obiective de referință
	Metode-tehnici-
mijloace kinetoterapeutice
Activități de terapie
	Perioada
	Sisteme  de     testare psihomotrică

	1. Reeducarea hipertoniei
2. Tonifierea grupelor musculare antagoniste
3. Organizarea schemei corporale și formarea imaginii de sine
4. Dezvoltarea lateralității și
îmbunătăți-rea coordonării
5.Educarea /reeducarea prehensiunii și a motricității fine în vederea 
construirii comportamentelor adaptative 
	Posturări facilitatorii
Reducerea hipertoniei
Inhibarea schemelor motorii nedorite
Tehnici de facilitare neuro-musculară D1/D2
Exerciții de mobilizare pasivă
Exerciții de mobilizare activo-pasivă
Exerciții de mobilizare activă liberă
Exerciții statice corective / hipercorective
	08.01-01.02.2023
02.10-29.11.2023
	Probe de evaluare a timpului de reacție
Probe de evaluare a simțului ritmicității
Probe de evaluare a prehensiunii
Probe pentru orientarea spațială
Chestionar pentru determinarea abilității mâinilor de a îndeplini                                                                            diverse sarcini - Michigan
Testarea nivelului
dezvoltării psiho-individuale, în scop de prognoză a integrării şcolare
evaluarea posibilităţilor 
de învăţare
stabilirea formelor 
de terapie 
şi intervenţiilor educaţionale.

	
	Exerciții de mobilizare activă rezistivă
Exerciții de tracțiune, împingere
Exerciții de aruncare-prindere a unor obiecte portative cu membrele superioare 
Exerciții de triplă flexie pentru membrele inferioare
Tehnici FNP
Baschet adaptat
Tenis de masă
	12.02.- 15.03.2024
	

	
	Exerciții pentru ameliorarea coordonării mișcărilor nedorite
Exerciții de numire  și indicare a părților corpului său și ale unui partener
Exerciții de imitare a mișcărilor realizate de kinetoterapeut
Exerciții de cunoaștere a schemei corporale proprii/ a partenerului
	18.03.-12.04.2024

	

	
	Exerciții de deplasare pe un traseu impus
Exerciții aplicative adaptate
Exerciții-joc de recunoaștere a schemei corporale proprii sau a partenerului : în oglindă / un coleg
Învățarea mișcărilor obișnuite vieții de toate zilele (ADL)
	06.11-21.12.2023
	

	
	Exerciții de aruncare și prindere a unor obiecte de diferite dimensiuni cu o mână și cu ambele mâini, în funcție de dimensiunile obiectelor și folosirea tipurilor de prehensiune
Exerciții de rupere a hârtiei sau altor materiale, cu grade diferite de dificultate
-Exerciții de stoarcere, mototolire a hârtiei cu grad diferit de dificultate
-Exerciții de îndoire e hârtiei, hainelor, batistei
- Jocuri de aruncare/ prindere a unor obiecte de diferite dimensiuni
	15.04-24.05.2024
	


Concluzie 

Activităţile de terapie psiho-motrică urmăresc pregătirea elevului cu C.E.S. şi presupun utilizarea unor mijloace şi tehnici specifice pentru recuperarea capacităţilor de muncă folosite de kinetoterapeut, psiholog, cât şi de maistrul instructor, constând în dezvoltarea unui proces de sprijinire, orientare şi utilizarea de resurse cu grad de individualizare pentru că pregătirea pentru muncă presupune achiziţionarea de cunoştinţe teoretice şi tehnice specifice domeniului. 

